Turkmanistonda viloyat hokimlari Gurbanguli Berdimuhamedovga Axaltekin otlarini taqdim etdi

Turkmaniston prezidenti Gurbanguli Berdimuhamedov turkman oti bayramiga bag‘ishlangan tantanalarda ishtirok etdi. Bu haqda “Turkmenistan segodnya” xabar bermoqda.

Davlat rahbariga Turkmaniston otlariga berayotgan e’tibori, ularning dovrug‘ini dunyo yoyish yo‘lidagi xizmatlari uchun mamlakat viloyatlari, harbiy va huquq-tartibot idoralari hamda yilqichilar nomidan Axaltekin otlari topshirildi.
Shundan so‘ng Gurbanguli Berdimuhamedov ustoz chavandozlar guruhida 1200 metr masofaga ot poygasida ishtirok etdi. Musobaqada 1 daqiqa va 25 soniya natija ko‘rsatgan Turkmaniston prezidentining qo‘li baland keldi.